《除夕即事用东坡集中馈岁别岁守岁韵 其三》
清代·赵春熙

扫斋整书帙，旧字挂龙蛇。精采尚奕奕，烟煤未遽遮，润屋仅如此，其柰贱贫何。

掩户聊静坐，所幸无喧哗。生平默自恃，惭悔面欲挝。

性分事无补，步履忽跛斜。非不历岁月，乃竟甘蹉跎。

古人重髦学，从此慎虚夸。

作者简介：赵春熙，字缉于，别号陆门山樵，易州人。诸生。有《双琴堂诗集》。